Covid-19-statistieke: Herstelkoers op 85%(Argieffoto: Unsplash) Suid-Afrika se herstelkoers vir Covid-19 staan in hierdie stadium op 85,7%, nadat 1 183 443 uit die altesaam 1 380 807 mense wat tot dusver die virus opgedoen het, reeds daarvan herstel het. Dr. Zweli Mkhize, minister van gesondheid, het Donderdagaand gesê nog 11 381 nuwe gevalle is bevestig. Nog 647 Covid-19-verwante sterftes is aangemeld. Hiervan was 139 sterftes in die Oos-Kaap, 17 in die Vrystaat, 93 in Gauteng, 154 in KwaZulu-Natal, 27 in Limpopo, 17 in Mpumalanga, 55 in Noordwes, agt in die Noord-Kaap en 137 in die Wes-Kaap. Dit bring die land se algehele sterftesyfer weens die virus op 39 501 te staan. Suid-Afrika het in hierdie stadium 157 863 aktiewe gevalle van die virus. Aktiewe gevalle: KwaZulu-Natal: 44 790 Gauteng: 34 283 Wes-Kaap: 29 964 Noordwes: 14 588 Vrystaat: 9 390 Mpumalanga: 8 701 Limpopo: 7 334 Oos-Kaap: 4 436 Noord-Kaap: 4 377